Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
28 มิ.ย. 2559

SET ฟื้นตัวต่อ กลุ่มหุ้นที่ได้ผลดีจากดอกเบี้ยต่ำ และ Consumption แกร่งกว่าตลาด
ดัชนี SET อยู่ที่ 1,428.88 จุด +4.57 จุด +0.32% ปริมาณซื้อขาย 21,103 ลบ.
แนวรับ : 1,420 แนวต้าน : 1,432 / 1,438
 
สรุปทิศทางและแนวโน้มตลาด
กลุ่มหุ้นที่ได้รับผลดีดอกเบี้ยต่ำ Outperform ตลาด : SET ปรับสูงขึ้นต่อเนื่อง จากเมื่อวานนี้ โดยกลุ่มหุ้นที่ได้รับผลดีจากดอกเบี้ยต่ำ รวมไปถึงกลุ่มหุ้นที่มีรายได้อิงกับการบริโภคภายในประเทศมีแนวโน้มแข็งแกร่งกว่าตลาดโดยรวม อย่าง กลุ่มค้าปลีก กลุ่ม Asset Funds และกลุ่ม Leasing ทั้งนี้เราแนะนำ “ซื้อ” DIF JASIF BTSGIF CPNRF THANI KTC KKP CPN ROBINS BEAUTY รวมไปถึง “เก็งกำไร” KAMART CPALL BJC ต่อเนื่อง
“เก็งกำไร” RS…เป้าหมายระยะสั้นที่ 12 บาท : กลุ่มสื่อ เป็น Consumption Plays ที่ราคาหุ้นยัง Laggard ตลาด และกลุ่มค้าปลีกอยู่มากตั้งแต่ต้นปี โดยถ้าพิจารณาจากดัชนีหุ้นกลุ่มค้าปลีก +20.8% ตั้งแต่ต้นปี ขณะที่กลุ่มสื่อฯ ให้ผลตอบแทน -3.4% ทั้งๆ ที่ถ้าพิจารณาจากแนวโน้มการเติบโตกำไรปี 2016 คาดการณ์กำไรกลุ่มค้าปลีกเติบโต +15% ปีนี้ ขณะที่กลุ่มสื่อเติบโตสูง +27% ปีนี้
ระยะสั้นแนะนำ “เก็งกำไร” RS ด้วยเป้าหมายระยะสั้นที่ 12.0 บาท จาก 1) แม้ผลการดำเนินงาน 2Q16 อาจออกมาขาดทุนจากการเปิดตัวสินค้าสุขภาพ-ความงาม แต่จะเป็นจุดต่ำสุดของปี 2) ธุรกิจสื่อฯ จะฟื้นตัวตามการบริโภคที่ดีขึ้น 3) เทียบ BEAUTY และ KAMART ที่ทำธุรกิจความงาม ราคาหุ้นปรับสูงขึ้น 32-50% ในช่วง 2 เดือนที่ผ่านมา ขณะที่ RS –12% ในระยะเวลาเดียวกัน ทำให้มีโอกาสเป็น Catch-Up Plays และ 4) ทางเทคนิคทะลุแนวต้านระยะสั้น พร้อมสัญญาณ “ซื้อ” ใน MACD เป้าหมายระยะสั้น 12 บาท